CELEX: 62015FN0100
Language: sl
Date: 2015-07-06 00:00:00
Title: Zadeva F-100/15: Tožba, vložena 6. julija 2015 – ZZ/EIB

14.12.2015   
            
            
               SL
            
            
               Uradni list Evropske unije
            
            
               C 414/41
            
         Tožba, vložena 6. julija 2015 – ZZ/EIB
   (Zadeva F-100/15)
   (2015/C 414/51)
   Jezik postopka: italijanščina
   
      Stranki
   
   
      Tožeča stranka: ZZ (zastopnika: L. Isola in G. Isola, odvetnika)
   
      Tožena stranka: Evropska investicijska banka
   
      Predmet in opis spora
   
   Razglasitev ničnosti, prvič, ocenjevalnega poročila za tožečo stranko za leto 2013 in, drugič, nadaljnjih povezanih odločb EIB, kakršna je odločba, da ne napreduje v razred D, ter povračilo domnevno nastale nepremoženjske in premoženjske škode.
   
      Predlogi tožeče stranke
   
   
               —
            
            
               Razglasitev ničnosti odločbe odbora za pritožbe z dne 8. decembra 2014, kateremu naj se po določitvi meril, ki jih mora upoštevati pri sprejetju nove odločbe, zadeva vrne v ponovno odločanje;
            
         
               —
            
            
               razglasitev ničnosti smernic, ki jih je določil direktorat za človeške vire v obvestilu „Smernice za ocenjevanje osebja za leto 2013“, v delu, v katerem je v njih določeno, da mora biti končna ocena izražena v ustnem povzetku, ne da bi bile pri tem kakorkoli določene ustrezne izjave.
            
         Podredno:
   
               —
            
            
               Razglasitev ničnosti celotnega ocenjevalnega poročila za leto 2013 (v delu ocena, in sicer ker tožeči stranki ni podeljena ocena „izjemno uspešen“ ali „zelo uspešen“ in ker ni predlagana za napredovanje v naziv D, in nazadnje ker v njem ni opredeljen razvoj njene kariere in niso določeni cilji za leto 2014);
            
         
               —
            
            
               razglasitev ničnosti vseh povezanih, prihodnjih in predhodnih aktov, med katerimi je tudi obvestilo „Ocenjevanje uspešnosti za leto 2013 – Seznam napredovanj in nagrad“, ki je bilo objavljeno 31. marca 2014 in s katerim so napredovanja postala javna;
            
         
               —
            
            
               ugotovitev, da se je nad njo izvajalo nadlegovanje;
            
         
               —
            
            
               ugotovitev odgovornosti Evropske unije za spodbujanje k nadlegovanju in kršitev pravil o „poštenem postopku“;
            
         
               —
            
            
               toženima strankama solidarno naložiti plačilo pravične odškodnine za fizično, psihično in premoženjsko škodo, ki je natančno navedena v točkah od 112 do 120 zgoraj;
            
         
               —
            
            
               toženima strankama solidarno naložiti plačilo zamudnih in kompenzacijskih obresti ter revaloriziranih prisojenih zneskov;
            
         
               —
            
            
               toženima strankama v vsakem primeru naložiti plačilo stroškov.